
I. BENDROSIOS NUOSTATOS

1.1. Lietuvos Respublikos finansų ministerija, adresas: Lukiškių g. 2, Vilnius, įstaigos kodas: 288601650, (toliau – perkančioji organizacija) vykdo skelbiamos apklausos pirkimą „Valstybės įmonės Turto bankas finansinių ataskaitų rinkinio už 2025–2026 m. auditas“ (toliau – pirkimas). 
1.2. perkančioji organizacija nėra pridėtinės vertės mokesčio (toliau – PVM) mokėtoja.
1.3. Pirkimas vykdomas elektroninėmis priemonėmis Centrinėje viešųjų pirkimų informacinėje sistemoje (toliau – CVP IS), interneto svetainės adresas https://pirkimai.eviesiejipirkimai.lt/, vadovaujantis Lietuvos Respublikos viešųjų pirkimų įstatymu (toliau – VPĮ) bei Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, kitais viešuosius pirkimus reglamentuojančiais teisės aktais, šio pirkimo dokumentais.
1.4. Motyvai, kodėl pirkimas neatliekamas naudojantis centrinės perkančiosios organizacijos paslaugomis (elektroniniu katalogu): Centrinės perkančiosios organizacijos kataloge įsigyjant šias paslaugas sutartyje negalima pasirinkti, kad mokėtojas būtų Audituojamoji įmonė.
1.5. Pirkimas vykdomas skelbiamos apklausos būdu, CVP IS priemonėmis.
1.6. Pirkimas vykdomas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
1.7. Visos pirkimo sąlygos, nustatytos pirkimo dokumentuose, kuriuos sudaro:
1.7.1. skelbimas apie pirkimą;
1.7.2. skelbiamos apklausos pirkimo sąlygos (toliau – pirkimo sąlygos) (kartu su priedais);
1.7.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
1.7.4. kita CVP IS priemonėmis pateikta informacija.
1.8. Tiekėjo pasiūlymą sudaro CVP IS priemonėmis pateiktų dokumentų ir duomenų visuma:
1.8.1. užpildytas pasiūlymas, parengtas pagal pirkimo sąlygų 2 priedą „Pasiūlymas dėl Valstybės įmonės Turto bankas finansinių ataskaitų rinkinio už 2025–2026 m. audito“ (toliau – 2 priedas). Į pasiūlyme nurodytą kainą turi būti įskaityti visi mokesčiai ir visos dalyvio išlaidos;
1.8.2. jungtinės veiklos sutarties skaitmeninė kopija, jeigu dalyvauja ūkio subjektų grupė;
1.8.3. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą patvirtina ne įmonės vadovas, o įgaliotas asmuo);
1.8.4. jeigu tiekėjas pasitelkia kitus ūkio subjektus – įrodymus, kad šie ištekliai bus prieinami per visą sutartinių įsipareigojimų įvykdymo laikotarpį;
1.8.5. kita pirkimo sąlygose prašoma informacija ir (ar) dokumentai.
1.9. Atsižvelgiant į tai, kad yra vykdomas žaliasis pirkimas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“  (toliau – Aprašas), 4.4.3 papunkčiu, t. y. perkama tik nematerialaus pobūdžio (intelektinė) paslauga). Aplinkos apsaugos kriterijai nustatyti pirkimo sąlygų 7 priede „Valstybės įmonės Turto bankas finansinių ataskaitų rinkinio už 2025–2026 m. audito sutartis“.
1.10. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo). Susirašinėjimas vykdomas lietuvių kalba. Tiesioginį ryšį su tiekėjais įgaliotas palaikyti: Lina Plieniūtė, tel. +370 690 32173, el. pašto adresas: lina.plieniute@finmin.lt, Lietuvos Respublikos finansų ministerija, Lukiškių g. 2, 01512 Vilnius, Lietuva.

[bookmark: _Toc47844929][bookmark: _Toc259601544][bookmark: _Toc488227448][bookmark: _Toc491776903]II. PIRKIMO OBJEKTAS

2.1. Pirkimo objektas – Valstybės įmonės Turto bankas finansinių ataskaitų rinkinio už 2025–2026 m. auditas (toliau – paslaugos), kuriam taikomi reikalavimai nustatyti šių pirkimo sąlygų 1 priede „Valstybės įmonės Turto bankas finansinių ataskaitų rinkinio už 2025–2026 m. audito techninė specifikacija“ (toliau – 1 priedas). 
2.2. Pirkimo objektas į dalis neskirstomas, tiekėjas teikdamas pasiūlymą turi siūlyti visą pirkimo objekto kiekį/apimtį.
2.3. Pasiūlymai turi būti teikiami visai paslaugų apimčiai, nurodytai pirkimo sąlygų 1 priede.
2.4. Vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, 11 punktu, paslaugų kaina apskaičiuojama taikant fiksuotos kainos kainodarą
2.5. Pirkimo vertė – bendra pasiūlymo kaina negali būti didesnė kaip 47.000,00 EUR (keturiasdešimt septyni tūkstančiai) be PVM arba 56.870,00 EUR (penkiasdešimt šeši tūkstančiai aštuoni šimtai septyniasdešimt) su PVM.
2.6. Paslaugų teikimo trukmė – 24 (dvidešimt keturi) mėnesiai nuo Sutarties įsigaliojimo dienos. 

[bookmark: _Toc488227450]III. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

3.1. Tiekėjams taikomas išimtinai nacionalinis pašalinimo pagrindas dėl paskirtos baudžiamojo poveikio priemonės (pagal VPĮ 46 straipsnio 2¹ dalies nuostatas): ar ekonominės veiklos vykdytojui yra taikoma sąlyga, kad jis yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. Tiekėjas pirkimo sąlygų 2 priede turės pažymėti „Taip“ arba „Ne“. Perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
3.2. Tiekėjas, dalyvaujantis apklausoje, turi atitikti šiuos kvalifikacijos reikalavimus (kvalifikacija turi būti įgyta iki pasiūlymo pateikimo termino pabaigos):
	Eil. Nr.
	Minimalūs tiekėjų 
kvalifikacijos reikalavimai
	Kvalifikaciją patvirtinantys dokumentai

	Teisė verstis veikla

	3.2.1.
	Tiekėjas turi teisę teikti finansinių ataskaitų audito paslaugas Lietuvos Respublikoje, yra įrašytas į Lietuvos Respublikos audito įmonių sąrašą.
	Lietuvos auditorių rūmų išduotas pažymėjimas, patvirtinantis, kad tiekėjas yra įrašytas į audito įmonių sąrašą ir turi teisę verstis audito veikla[footnoteRef:1] arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas patvirtinantis tiekėjo teisę verstis audito veikla. [1:  Atsižvelgiant į Lietuvos auditorių rūmų viešai skelbiamą informaciją apie audito įmones, įrašytas į audito įmonių sąrašą, perkančioji organizacija šio dokumento pateikti nereikalauja, tačiau, pasiūlymų tikrinimo metu Pirkimo organizatoriui iškilus abejonių dėl dalyvio kvalifikacijos atitikties šiam kvalifikacijos reikalavimui, Pirkimo organizatorius turi teisę paprašyti dalyvio pateikti nurodytą dokumentą.] 


	Techninis ir profesinis pajėgumas

	3.2.2.
	Tiekėjas Lietuvos Respublikos finansinių ataskaitų audito įstatymo nustatyta tvarka yra apsidraudęs civilinę atsakomybę profesinės civilinės atsakomybės draudimu ne mažesnėms sumoms kaip numatyta Lietuvos Respublikos finansinių ataskaitų audito įstatymo 29 str. 3 ir 4 d. 
	Audito įmonės profesinės civilinės atsakomybės draudimo liudijimas, patvirtinantis, kad tiekėjas yra apsidraudęs savo civilinę atsakomybę Lietuvos Respublikos finansinių ataskaitų audito įstatyme nustatyta tvarka.
Pateikiama skaitmeninė dokumento kopija.

	Finansinis ir ekonominis pajėgumas

	3.2.3.
	[bookmark: _Hlk181695673][bookmark: _Hlk181695741]Tiekėjas per paskutinius 3 (trejus) metus (jeigu tiekėjas veikia trumpiau nei 3 metus – nuo jo įregistravimo datos) iki pasiūlymo pateikimo termino pabaigos pagal vieną ar daugiau sutarčių savo jėgomis yra suteikęs metinių finansinių ataskaitų audito paslaugų (toliau – Audito paslaugų), kai pagal šią (-ias) sutartį (-is) suteiktų paslaugų, susijusių su Audito paslaugomis, bendra vertė yra ne mažesnė kaip 23.500,00 (dvidešimt trys tūkstančių penki šimtai) Eur be PVM.  
Jeigu tiekėjas teikia informaciją apie sutartį (-is), kuri (-ios) pradėta (-os) vykdyti anksčiau nei per paskutinius 3 (trejus) metus, tačiau pabaigta vykdyti per paskutinius 3 (trejus) metus, arba sutarties vykdymas dar nėra pasibaigęs, laikoma, kad jo patirtis atitinka keliamą reikalavimą, jei įvykdytų Audito paslaugų sutarties vertė per paskutinius 3 (trejus) metus yra ne mažesnė kaip 23.500,00 (dvidešimt trys tūkstančių penki šimtai) Eur be PVM.





	Pateikiamas per paskutinius 3 metus (jei tiekėjas veikia trumpiau nei 3 metus, tai nuo jo įregistravimo dienos) suteiktų paslaugų sąrašas, parengtas pagal apklausos sąlygų 3 priede pateiktą formą „Informacijos apie tiekėjo suteiktas paslaugas, pagal įvykdytas ar vykdomas sutartis, forma“ (toliau – 3 priedas). 
Jei pasiūlymą teikia tiekėjų grupė, šį kvalifikacijos reikalavimą turi atitikti visi tiekėjai kartu.
Taip pat pateikiami užsakovų (kuriems buvo suteiktos paslaugos pagal nurodytas sutartis) atsiliepimai apie tinkamai įvykdytas arba vykdomas sutartis (susijusių paslaugų pavadinimai, paslaugų atlikimo terminai bei vertės). 
Perkančioji organizacija, norėdama įsitikinti arba siekdama patikslinti pateiktą informaciją, atskiru prašymu gali prašyti pateikti vykdytų sutarčių kopijas arba išrašus iš sutarčių bei projekto objektą apibūdinančius dokumentus (pvz., techninę užduotį, perdavimo–priėmimo aktus).
Perkančioji organizacija, siekdama patikslinti informaciją apie vykdytą sutartį, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.
Pateikiama skaitmeninė dokumento kopija.

	3.2.4.
	Tiekėjas turi turėti kvalifikuotą personalą, turintį būtinas žinias bei patirtį, reikalingą paslaugų tinkamam suteikimui. 
Tiekėjas turi užtikrinti specialistų bendravimą lietuvių kalba (žodžiu ir raštu) arba tiekėjas savo sąskaita privalo užtikrinti savalaikes ir tinkamas vertimo paslaugas.
Audito grupės vadovas ir audito grupės narys negali būti tas pats asmuo. 


Tiekėjo siūlomi specialistai turi atitikti šiuos reikalavimus:
	Pateikiamas paslaugas teiksiančių specialistų sąrašas, parengtas pagal apklausos sąlygų 4 priedą „Specialistų sąrašo forma“ (toliau – 4 priedas) bei siūlomų specialistų profesinės patirties aprašymai, parengti pagal apklausos sąlygų 5 priedą „Specialisto profesinės patirties aprašymo forma“ (toliau – 5 priedas), kuriuose turi būti nurodyti siūlomų specialistų pareigos, vardai, pavardės, teisiniai santykiai su tiekėju bei pateikiama aiški informacija, kaip kiekvienas specialistas atitinka kiekvieną apklausos sąlygų 3.2.4.1-3.2.4.2 papunkčiuose  nustatytus reikalavimus. 
Perkančioji organizacija turi teisę be išankstinio įspėjimo susisiekti su pirkimo dalyvio nurodytos įstaigos/įmonės, kurioje auditoriai vykdė metinių finansinių ataskaitų auditus, atstovu, siekiant pasitikslinti informaciją apie įvykdytas sutartis (atliktus auditus).

Pateikiama skaitmeninė dokumento kopija.

	3.2.4.1.
	Specialistas Nr. 1 – Vadovaujantis auditorius, vadovausiantis paslaugų teikimui ir pasirašysiantis audito ataskaitą ir išvadą (audito grupės vadovas), turi turėti:
•	auditoriaus pažymėjimą;
• per paskutinius 3 (tris) metus iki pasiūlymų pateikimo termino pabaigos nėra gavęs drausminės nuobaudos iš Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos
•	per pastaruosius 5 (penkerius) metus ne trumpesnę kaip 3 (trejų) metų patirtį atliekant auditoriaus funkcijas; 
•	vadovavimo patirties per pastaruosius 3 (tris) metus vykdant 1 (vieną) ar daugiau metinių finansinių ataskaitų auditų ir turi būti pasirašęs bent 2 (dvi) auditoriaus išvadas.
	Pateikiami apklausos sąlygų 3.2.4 papunktyje nurodyti dokumentai.

Papildomai pateikiamas Lietuvos auditorių rūmų išduotas pažymėjimas, patvirtinantis, kad asmuo yra įrašytas į auditorių sąrašą[footnoteRef:2] arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas atestuoto auditoriaus pažymėjimas arba jam lygiavertis dokumentas. [2:  Atsižvelgiant į Lietuvos auditorių rūmų viešai skelbiamą informaciją apie asmenis, įrašytus į auditorių sąrašą, perkančioji organizacija šio dokumento pateikti nereikalauja, tačiau, pasiūlymų tikrinimo metu Pirkimo organizatoriui iškilus abejonių dėl tiekėjo kvalifikacijos atitikties šiam kvalifikacijos reikalavimui, perkančioji organizacija turi teisę paprašyti tiekėjo pateikti nurodytą dokumentą.] 

\Lygiavertiškumą tiekėjas turi pagrįsti.





Pateikiama skaitmeninė dokumento kopija.

	3.2.4.2.
	Specialistas Nr. 2 – Audito grupės narys turi turėti:
•	per pastaruosius 3 (trejus) metus ne trumpesnę kaip 2 (dviejų) metų patirtį atliekant auditoriaus funkcijas; 
•	per pastaruosius 3 (trejus) metus patirties atliekant 1 (vieną) ar daugiau metinių finansinių ataskaitų auditų.
	Pateikiami apklausos sąlygų 3.2.4 papunktyje nurodyti dokumentai.


3.3. Perkančioji organizacija atitiktį kvalifikacijos reikalavimams patvirtinančių dokumentų reikalaus tik iš to dalyvio, kurio pasiūlymas pagal vertinimo rezultatus galės būti pripažintas laimėjusiu (iki pasiūlymų eilės nustatymo). Jeigu pasiūlymą teikia tiekėjų grupė, kvalifikacijos reikalavimus, nurodytus pirkimo sąlygų 3.2 papunkčio lentelėje, turi atitikti bent vienas ūkio subjektų grupės narys, kuris, veikdamas jungtinės veiklos sutarties pagrindu, kartu su kitu tiekėju pateikia bendrą pasiūlymą. Pateikiant atitinkamų dokumentų skaitmenines kopijas yra deklaruojama, kad kopijos yra tikros.
3.4. Tiekėjas gali remtis kitų ūkio subjektų pajėgumais, kai jų kvalifikacija remiasi siekdamas atitikti Pirkimo dokumentuose Perkančiosios organizacijos nustatytus kvalifikacijos reikalavimus turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi), finansinio ir ekonominio pajėgumo reikalavimus arba techninio ir profesinio pajėgumo reikalavimus, kaip tai nustatyta VPĮ 49 straipsnio 1 dalyje. Tiekėjas gali remtis kitų ūkio subjektų pajėgumais, jeigu tiekėjas ir ūkio subjektas, kurio pajėgumais remiamasi, prisiimtų solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą). Subtiekėjams, kurių pajėgumais nesiremiama, šis reikalavimas netaikomas.
[bookmark: _Hlk131682362]3.5. Jei tiekėjas ketina pasitelkti subtiekėjus arba specialistus, kurie nėra tiekėjo ar tiekėjo pasitelkiamo (-ų) subtiekėjo (-ų) darbuotojai pasiūlymo pateikimo metu, bet laimėjimo atveju būtų įdarbinti, tiekėjas privalo pateikti įrodymus, patvirtinančius, kad tokie pajėgumai jam bus prieinami visą sutarties galiojimo laikotarpį. Tokie įrodymai yra pasirašytų preliminarių sutarčių, ketinimų protokolų ar kitų lygiaverčių dokumentų, kuriuose nurodoma kuo ir kokia dalimi bus remiamasi kitų ūkio subjektų pajėgumais, kiekvienos šalies įsipareigojimai vykdant numatomą su perkančiąja organizacija sudaryti Pirkimo sutartį, skaitmeninės kopijos.
3.6. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Jungtinės veiklos sutartyje neturi būti jokių nuorodų į pasiūlymo kainą.
4.2. Perkančiajai organizacijai priėmus sprendimą su pasirinkta jungtinės veiklos sutartimi susivienijusių ūkio subjektų grupe sudaryti pirkimo sutartį, iš jos nebus reikalaujama įgyti tam tikrą teisinę formą.

V. PASIŪLYMŲ RENGIMAS, PATEIKIMAS, KEITIMAS IR PASIŪLYMO KAINOS ŠIFRAVIMAS

5.1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://viesiejipirkimai.lt. Pasiūlymai, pateikti popierine forma arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys Pirkimo sąlygų reikalavimų.
5.2. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt/). Visi dokumentai, patvirtinantys tiekėjų kvalifikacijos atitiktį Pirkimo sąlygose nustatytiems kvalifikacijos reikalavimams, tiekėjo pašalinimo pagrindų nebuvimą, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc ir kt.). Pateikiant atitinkamų dokumentų skaitmenines kopijas yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
5.3. Tiekėjo pasiūlymas, tiekėjo pašalinimo pagrindų nebuvimą ir kvalifikacinius reikalavimus įrodantys dokumentai ir kiti pasiūlyme pateikiami dokumentai pateikiami lietuvių kalba. Jei atitinkami dokumentai yra išduoti kita, nei reikalaujama kalba, turi būti pateiktas tinkamai patvirtintas vertimas į lietuvių kalbą. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu arba tiekėjo ar jo įgalioto asmens parašu ir antspaudu (jei turi).
5.4. Perkančioji organizacija nereikalauja pasiūlymus pasirašyti kvalifikuotu elektroniniu parašu. Vadovas ar jo įgaliotas asmuo parašu turi patvirtinti tas pasiūlymo dalis, kuriose nustatytas toks reikalavimas. Pateikiamos pasirašytos skaitmeninės dokumentų kopijos naudojant visuotinai prieinamą „pdf“ duomenų failų formatą. Tuo atveju, kai reikalaujamas pasirašyti pasiūlymo dalis pasirašo ne paslaugų tiekėjo vadovas, CVP IS priemonėmis kartu su pasiūlymu turi būti pateiktas įgaliojimas, suteikiantis teisę pasiūlymą pasirašančiam asmeniui pasirašyti pasiūlymą. Tiekėjai teikdami pasiūlymą gali įkelti elektroniniu parašu iš anksto (ne CVP IS priemonėmis) pasirašytus pasiūlymo dokumentus. Tokiu atveju, perkančiojo organizacija rekomenduoja tiekėjams naudotis nemokama dokumentų pasirašymo programine įranga, pavyzdžiui, gali būti naudojama nemokama programinė įranga „Signa“ arba internetinė paslauga „Gosign“. Minėtos priemonės leidžia pasirašymui naudoti ir mobilųjį elektroninį parašą.
5.5. Tiekėjai pasiūlymuose turi nurodyti, kuri pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Konfidencialia negalima laikyti informacijos nurodytos Viešųjų pirkimų įstatymo 20 straipsnio 2 dalyje. Konfidencialius dokumentus tiekėjas nurodo pasiūlymo formoje (2 priedas). Perkančioji organizacija, komisija, jos nariai ar ekspertai ir kiti asmenys, nepažeisdami įstatymų reikalavimų, negali atskleisti tiekėjo pateiktos informacijos, kurią tiekėjas nurodė kaip konfidencialią.
5.6. Jeigu komisijai kyla abejonių dėl tiekėjo pasiūlyme nurodytos informacijos konfidencialumo, ji prašo tiekėjo įrodyti, kodėl nurodyta informacija yra konfidenciali. Jeigu tiekėjas per komisijos nurodytą terminą, kuris nustatomas ne trumpesnis kaip 3 (trys) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.7. Pasiūlyme turi būti nurodytas jo galiojimo terminas. Pasiūlymas turi galioti ne trumpiau kaip 90 dienų nuo pasiūlymų pateikimo termino pabaigos (pasiūlymo pateikimo diena į terminą nėra įskaičiuojama). Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
5.8. Pirkimo procedūros metu perkančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo buvo reikalaujama. Tiekėjas, kuris sutinka pratęsti savo pasiūlymo galiojimo terminą ir apie tai raštu praneša perkančiajai organizacijai, pratęsia pasiūlymo galiojimo užtikrinimo terminą arba pateikia naują pasiūlymo galiojimo užtikrinimą patvirtinantį dokumentą, jeigu jo buvo reikalaujama. Jeigu tiekėjas neatsako į perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia arba nepateikia naujo pasiūlymo galiojimo užtikrinimo, laikoma, kad jis atmetė prašymą pratęsti savo pasiūlymo galiojimo terminą.
5.9. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą, neprarandant teisės į savo pasiūlymo galiojimo užtikrinimą, jeigu jo buvo reikalaujama. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.
5.10. Pasiūlymuose nurodoma kaina pateikiama eurais, turi būti išreikšta ir apskaičiuota taip, kaip nurodyta Pirkimo sąlygų 2 priede. Apskaičiuojant fiksuotą mėnesio kainą, turi būti atsižvelgta į visą šių Pirkimo sąlygų nurodytą paslaugų apimtį, į techninės specifikacijos reikalavimus ir pan. Į kainą turi būti įskaityti visi mokesčiai ir visos tiekėjo išlaidos, išskyrus pridėtinės vertė mokestį. Jei pasiūlymuose kainos nurodytos užsienio valiuta, vertinimo metu jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
5.11. Pateikdamas pasiūlymą, dalyvis sutinka su Pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
5.12. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba kaip ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad dalyvis pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma − vokuose), ir naudodamasis CVP IS priemonėmis. 
5.13. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
5.14. Pasiūlymas turi būti pateiktas iki skelbime apie pirkimą nurodytos datos (Lietuvos Respublikos laiku).
5.15. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
5.15.1. iki pasiūlymų pateikimo termino pabaigos (nurodytame skelbime apie pirkimą) naudodamasis CVP IS priemonėmis pateikti Užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti Viešųjų pirkimų tarnybos interneto svetainėje;
5.15.2. iki vokų atplėšimo procedūros (posėdžio) pradžios, nurodytos skelbime apie pirkimą, CVP IS susirašinėjimo priemonėmis pateikti slaptažodį, su kuriuo Komisija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais); 
5.15.3. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Komisija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Komisija tiekėjo pasiūlymą atmeta kaip neatitinkantį Pirkimo dokumentuose nustatytų reikalavimų (tiekėjas nepateikė pasiūlymo kainos). 
5.16. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad dalyvio pasiūlymas yra gautas, ir nurodo gavimo dieną, valandą ir minutę. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia Viešųjų pirkimų įstatymo nustatyta tvarka ir išsiunčia visiems tiekėjams.

VI. PASIŪLYMO GALIOJIMO UŽTIKRINIMAS

6.1. Perkančioji organizacija nereikalauja pasiūlymo galiojimo užtikrinimo Civilinio kodekso nustatytais prievolių įvykdymo užtikrinimo būdais.

[bookmark: _Toc491776910]VII. PIRKIMO SĄLYGŲ PAAIŠKINIMAS IR PATIKSLINIMAS

7.1. Tiekėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas ne vėliau kaip likus 2 (dviem) darbo dienoms iki pasiūlymų pateikimo termino pabaigos. Prašymai siunčiami tik elektroninėmis priemonėmis, naudojant CVP IS, pasiekiamą adresu https://viesiejipirkimai.lt.
	7.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti Pirkimo sąlygas. 
7.3. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 (vienai) darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.
7.4. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, tiekėjų pašalinimo pagrindus ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
7.5. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
7.6. Perkančioji organizacija nerengs susitikimų su Tiekėjais dėl pirkimo dokumentų paaiškinimų.
7.7. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
7.8. Perkančioji organizacija privalo nutraukti pradėtas pirkimo ar projekto Pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.

[bookmark: _Toc491776911]VIII. SUSIPAŽINIMO SU PASIŪLYMAIS PROCEDŪROS

8.1. Komisijos posėdis, kuriame vyks pradinis susipažinimas su pasiūlymais, įvyks skelbime apie pirkimą nurodytą dieną ir valandą. 
8.2. Tiekėjai nedalyvauja komisijos posėdžiuose, kuriuose susipažįstama su elektroninėmis priemonėmis pateiktais pasiūlymais.

[bookmark: _Toc488227454][bookmark: _Toc491776912]IX. PASIŪLYMŲ NAGRINĖJIMAS, VERTINIMAS, ATMETIMAS

9.1. Komisija ekonomiškai naudingiausią pasiūlymą išrenka pagal kainą. 
9.2. Pasiūlyme nurodytos kainos vertinamos eurais.
9.3. Pirkimui pateiktus pasiūlymus nagrinėja ir vertina Komisija, pirkimo sąlygose nustatyta tvarka. Tiekėjai negali dalyvauti susipažinimo su pasiūlymais, pasiūlymų nagrinėjimo, vertinimo ir palyginimo procedūrose.
9.4. Atlikus pradinį susipažinimą su pasiūlymais, komisija pasiūlymus nagrinėja tokiu eiliškumu:
9.4.1. nagrinėja, vertina ir palygina, ar pasiūlymai atitinka pirkimo dokumentuose nustatytus reikalavimus ir sąlygas;
9.4.2. vertina, ar tiekėjo pasiūlyme nurodyta kaina nėra per didelė ir perkančiajai organizacijai nepriimtina. Per didelė, perkančiajai organizacijai nepriimtina, kaina yra didesnė kaip 56.870,00 (penkiasdešimt šeši tūkstančiai aštuoni šimtai septyniasdešimt) eurų su PVM;
9.4.3. vertina, ar nėra pasiūlyta neįprastai mažų kainų; 
9.4.4. vertina ekonomiškai naudingiausią pasiūlymą pateikusio tiekėjo dokumentus, patvirtinančius atitiktį kvalifikacijos reikalavimams.
9.5. Jeigu kandidatas ar dalyvis pateikė netikslius, neišsamius ar klaidingus dokumentus, ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis. 
9.6. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo ir pirkimo dokumentų reikalavimais, pasiūlymas turi būti atmestas.
9.7. Įvertinusi pateiktų pasiūlymų atitiktį pirkimo dokumentuose nustatytiems reikalavimams, komisija raštu per nustatytą protingą terminą reikalauja, kad tiekėjai pagrįstų pasiūlyme nurodyto pirkimo objekto ar jo sudedamųjų dalių kainą, jeigu jos yra neįprastai mažos. Pasiūlyme nurodyta pirkimo objekto kaina/įkainis laikoma neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų/įkainių aritmetinį vidurkį.
9.8. Perkančioji organizacija, prieš nustatydama laimėjusį pasiūlymą, reikalauja, kad ekonomiškai naudingiausią pasiūlymą pateikęs tiekėjas, pateiktų aktualius dokumentus, patvirtinančius jo atitiktį kvalifikacijos reikalavimams. Tuo atveju, jei galimas laimėtojas iki komisijos nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, komisija šio tiekėjo pasiūlymą atmeta ir prašo atitinkamus dokumentus pateikti kitą tiekėją, kurio pasiūlymas pagal patikslintą pasiūlymų eilę gali būti nustatytas laimėjusiu.
9.9. Komisija atmeta pasiūlymą, jeigu:
9.9.1. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio;
9.9.2. tiekėjas pašalinamas, vadovaujantis pirkimo dokumentuose nustatytais tiekėjo pašalinimo pagrindais arba tiekėjas pateikė netikslius, neišsamius ar klaidingus duomenis, ir  perkančiajai organizacijai prašant, jų nepateikė ar nepatikslino;
9.9.3. tiekėjas neatitinka pirkimo dokumentuose nustatytų kvalifikacijos reikalavimų ir (ar) kokybės vadybos sistemos ir (arba) aplinkos apsaugos vadybos sistemos standartų (jeigu tokius reikalavimus komisija kėlė) arba tiekėjas pateikė netikslius, neišsamius ar klaidingus dokumentus, ar duomenis dėl atitikties kvalifikacijos reikalavimam arba šių dokumentų ar duomenų nepateikė ir, perkančiajai organizacijai prašant, jų nepateikė ar nepatikslino;
9.9.4. pasiūlymas neatitinka pirkimo dokumentuose nustatytų reikalavimų (tiekėjo siūloma paslauga neatitinka Techninės specifikacijos ar kitų reikalavimų, pasiūlymas pateiktas ne Perkančiosios organizacijos nurodytomis elektroninėmis priemonėmis ir pan.);
9.9.5. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis[footnoteRef:3]. [3:  Pasiūlymų patikslinimo, papildymo ar paaiškinimo taisyklės.] 

9.9.6. tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų nepateikė ir vadovaujantis Viešųjų pirkimų taisyklėse nustatyta tvarka, perkančiajai organizacijai prašant, jų nepateikė ar nepatikslino;
9.9.7. pasiūlyta bendra pasiūlymo kaina yra per didelė ir Perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiojo subjekto rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir pirkimuose dokumentuose nėra nurodyta pirkimui skirtų lėšų suma, kiti pasiūlymų eilėje esantys pasiūlymai laimėjusiais negali būti nustatyti;
9.9.8. buvo pasiūlyta neįprastai maža kaina ir tiekėjas perkančiosios organizacijos prašymu nepateikė tinkamų pasiūlytos mažos kainos pagrįstumo įrodymų. 

10.1.	Perkančioji organizacija norėdama priimti sprendimą dėl laimėjusio pasiūlymo, pagal pirkimo sąlygose nustatytus kriterijus ir tvarką nedelsdama įvertina pateiktus pasiūlymus ir nustato pasiūlymų eilę (išskyrus atvejus, kai pasiūlymą pateikia tik vienas tiekėjas). Pasiūlymų eilė nustatoma ekonominio naudingumo mažėjimo tvarka, šiuo atveju – kainos didėjimo tvarka. Tais atvejais, kai kelių tiekėjų pasiūlymų pasiūlyta kaina yra vienoda, sudarant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje. 
10.2. Komisija dalyviams, ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ir pateikia:
10.2.1.	pirkimo sąlygų 10.3 papunktyje nurodytos atitinkamos informacijos, kuri dar nebuvo pateikta pirkimo metu, santrauką;
10.2.2.	nustatytą pasiūlymų eilę (jei pirkimo objektas skaidomas į dalis pasiūlymų eilė nustatoma kiekvienai pirkimo objekto daliai);
10.2.3.	laimėjusį pasiūlymą (jei pirkimo dokumentuose nurodyta, kad pirkimo objektas skaidomas į dalis laimėtojas nustatomas kiekvienai pirkimo objekto daliai);
10.2.4. arba nurodo priežastis, dėl kurių buvo priimtas sprendimas nesudaryti pirkimo sutarties arba pradėti pirkimą iš naujo. 
10.3.	Komisija, gavusi dalyvio raštu pateiktą prašymą, ne vėliau kaip per 15 (penkiolika) dienų nuo jo gavimo dienos išsamiai pateikia šią informaciją:
10.3.1.	tiekėjui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, įskaitant kainą dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar pirkimo sutarties šalių pavadinimus; 
10.3.2.	tiekėjui, kurio pasiūlymas buvo atmestas, – pasiūlymo atmetimo priežastis.
10.4.	Pirkimo sąlygų 10.2 ir 10.3 papunkčiuose nurodytais atvejais informacija neteikiama, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
10.5. Perkančioji organizacija sudaryti pirkimo sutartį siūlo tam tiekėjui, kurio pasiūlymas pripažintas laimėjusiu. Pirkimo Sutartis sudaroma nedelsiant. Atidėjimo terminas netaikomas.
10.6.	Tiekėjas, kurio pasiūlymas nustatytas laimėjusiu, sudaryti pirkimo sutarties kviečiamas raštu.
10.7.	Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, arba iki perkančiosios organizacijos nurodyto laiko nepasirašo pirkimo sutarties arba atsisako sudaryti pirkimo sutartį pirkimo dokumentuose nustatytomis sąlygomis laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos VPĮ 45 straipsnio 1 dalyje išdėstytos sąlygos.
10.8. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

11.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka.
11.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos, laikantis Viešųjų pirkimų įstatymo VII skyriuje nustatytų terminų. 

12.1. Pirkimo sutarties sąlygos pirkimo sutarties galiojimo laikotarpiu gali būti keičiamos VPĮ nustatytais atvejais ir kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai.
12.2. Pirkimo sutartis sudaroma nedelsiant, t.y. netaikomas atidėjimo terminas.
12.3. Pirkimo sutartis sudaroma vadovaujantis Lietuvos Respublikos civilinio kodekso nuostatomis. Pirkimo sutarties sąlygų projektas yra pateiktas pirkimo sąlygų 6 priede.
12.4. Pirkimo sutartis įsigalioja, kai sutartį pasirašo visos pirkimo sutarties šalys.  
_____________________

